REPUBLIKA SRPSKA

OPŠTINA VUKOSAVLJE

NAČELNIK OPŠTINE

 Na osnovu člana 57. Statuta opštine Vukosavlje (“Službeni glasnik opštine Vukosavlje” broj 6/17), člana 4. stav (2) Pravilnika o stipendiranju redovnih studenata iz Budžeta opštine Vukosavlje (,,Službeni glasnik opštine Vukosavlje” broj 9/21), načelnik opštine raspisuje

**JAVNI KONKURS**

**za dodjelu stipendija studentima visokoškolskih ustanova**

I

Raspisuje se Javni konkurs za dodjelu stipendije redovnim studentima prvog ciklusa studija visokoškolskih ustanova u Republici Srpskoj, Federaciji BiH i inostranstvu.

II

**Opšti uslovi za dodjelu stipendija** – Za dodjelu stipendija iz tačke I ovog konkursa mogu konkurisati redovni studenti koji imaju prebivalište na području opštine Vukosavlje i koji ispunjavaju sledeće opšte uslove:

* da su državljani Republike Srpske odnosno Bosne i Hercegovine;
* da nisu korisnici stipendije ili da ne primaju kontinuiranu novčanu pomoć od drugih davaoca;
* da su redovni studenti prvog ciklusa studija na visokoškolskim ustanovama koji prvi put upisuju tekuću akademsku godinu.

III

Kriterijumi za utvrđivanje rang-liste studenata za dodjelu stipendija su:

* uspjeh u dosadašnjem školovanju – prosjek ocjena;
* godina fakulteta;
* prosjek primanja po članu domaćinstva;
* djeca invalida rata od I do IV kategorije i djeca bez roditelja;
* korisnici socijalne pomoći;
* dva studenta u jednom domaćinstvu

Maksimalan broj bodova koji jedan kandidat može dobiti je 90, ukoliko dva ili više studenata ima isti broj bodova prednost ima kandidat sa većim prosjekom ocjena odnosno na višoj godini studija.

Stipendija se ne može dodjeliti studentu apsolventu.

IV

Obrazac prijave za javni konkurs i obrazac prijave da student ne prima stipendiju iz drugih izvora biti će dostupni na portalu opštine Vukosavlje <https://vukosavlje.gov.ba> i na info pultu Opštinske uprave opštine Vukosavlje.

V

Uz uredno popunjen obrazac prijave za Javni konkurs, kandidati su obavezni dostaviti u originalu ili u ovjerenoj kopiji dokumentaciju kojom dokazuju opšte i posebne uslove konkursa kao i ispunjenost kriterijuma za utvrđivanje rang liste i to:

* potvrdu/uvjerenje fakulteta da je redovan student, koji prvi put upisuje tekuću akademsku godinu odnosno uvjerenje o prvom upisu na fakultet za studente prve godine studija;
* potvrda o prosjeku ocjena tokom srednjeg obazovanja i završnog ispita (za studente prve godine);
* uvjerenje o položenim ispitima iz prethodnih godina studija sa prosječnom ocjenom studiranja (za studente druge, treće i četvrte (i pete) godine prvog ciklusa studija);
* ovjerenu izjavu da ne prima stipendiju iz drugih javnih izvora finansiranja;
* izvod iz matične knjige rođenih;
* izvod iz matične knjige umrlih (djeca bez roditelja);
* uvjerenje o invalidnosti roditelja (studneti čiji je roditelj invalid rata);
* uvjerenje o prebivalištu ne starije od šest mjeseci;
* potvrda o prosjeku primanja za članove domaćistva za poslednjih šest mjedeci;
* za nezaposlene povrda od nadležnog organa;
* za penzionere poslednji ček od poslednje penzije;
* kućna lista;
* uvjerenje da je korisnik socijalne pomoći.

Nepotpune prijave neće se razmatrati.

VI

Prijavu sa potrebnom dokumentacijom, kandidati mogu dostaviti lično ili poštom na adresu Opština Vukosavlje, ul. Muse Ćazima Ćatića 163, 74470 Vukosavlje u zatvorenoj koverti sa naznakom „Prijava na javni konkurs za dodjelu stipendija – ne otvaraj“.

Neblagovremene prjave neće se razmatrati.

VIII

Javni konkurs objaviti će se na oglasnoj tabli opštine Vukosavlje i na web stranici opštine Vukosavlje, a rok za prijavu je 15 dana od dana posljednjeg objavljivanja.

Cijelokupni postupak po ovom Konkursu sprovesti će tročlana Komisija za dodjelu stipendija koju imenuje načelnik opštine. Zadatak Komisije je da utvrdi prijedlog liste kandidata i isti dostavi načelniku opštine koji donosi konačnu odluku o dodjeli stipendija.

 NAČELNIK

Borislav Rakić, master ecc.

Broj: 02/1-67-10/22

Datum: 19.10.2022. godine